./data/phi0914/phi00122/phi0914.phi00122.perseus-lat1.xml
Titus Livius (Livy)
accesserant duae res ad augendam invidiam dictatoris, una fraude ac       dolo Hannibalis, quod, cum a perfugis ei monstratus ager dictatoris esset,       omnibus circa solo aequatis ab uno eo ferrum ignemque et vim omnem hostilem            abstineri iussit, ut occulti alicuius pacti ea merces       videri posset,  altera ipsius facto, primo       forsitan dubio, quia non exspectata in eo senatus auctoritas est, ad extremum       haud ambigue in maximam laudem verso  in permutandis captivis, quod sic primo Punico bello factum erat,       convenerat inter duces Romanum Poenumque ut quae pars plures  reciperet quam daret argenti pondo bina et selibras in militem       praestaret  ducentis quadraginta septem cum plures Romanus quam Poenus recepisset argentumque       pro eis debitum saepe iactata in senatu re, quoniam non consuluisset patres,            tardius erogaretur, inviolatum  ab hoste agrum misso Romam Quinto filio  vendidit  fidemque publicam       impendio privato exsolvit